**ΕΛΛΗΝΙΚΗ ΔΗΜΟΚΡΑΤΙΑ**

**ΠΑΝΕΠΙΣΤΗΜΙΟ ΚΡΗΤΗΣ**

 **Ρέθυμνο, 26/06/2019**

**Διεύθυνση :Οικονομικής Διαχείρισης Αριθ. πρωτ.: 8239**

**Τμήμα :Προμηθειών**

**Ταχ. Δ/νση :Παν/πολη Ρεθύμνου**

**Πληροφορίες :Κ. Καρνιαβούρα**

**Τηλέφωνο :28310 77940**

**Fax :2831077960**

**Ταχ. Κώδικας :74100 Ρέθυμνο**

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ (επαναληπτική)**

**Απόφαση Πρύτανη 4859/02-05-2019, ΑΔΑ: ΨΛ27469Β7Γ-4Ν0 & 8148/25-06-2019, ΑΔΑ:6ΚΚΞ469Β7Γ-**

**Εγκρινόμενο** (ΑΔΑΜ: 19REQ004895276/07-05-2019)

**CPVS**: 77310000-6 - Φύτευση και συντήρηση χώρων πρασίνου

Παρακαλούμε, εφόσον ενδιαφέρεστε, να καταθέσετε προσφορά μέχρι και την Τρίτη **09 Ιουλίου 2019 και ώρα 11:00 π.μ**.για τη «Σ**υντήρηση κήπων του Πανεπιστημίου Κρήτης στο Ρέθυμνο».**

Η εγκρινόμενη προϋπολογιζόμενη δαπάνη ανέρχεται μέχρι και του ύψους των **12.000,00 €,** συμπεριλαμβανομένου Φ.Π.Α. 24%, και βαρύνει τις πιστώσεις του Π.Δ.Ε. του Π.Κ. (**ΣΑΕ 2014ΣΕ54600012 -** ΕΠΙΣΚΕΥΗ, ΔΙΑΡΡΥΘΜΙΣΗ, ΕΠΕΚΤΑΣΗ & ΕΞΟΠΛΙΣΜΟΣ ΚΤΗΡΙΩΝ ΚΑΙ ΕΡΓΩΝ ΥΠΟΔΟΜΗΣ ΣΤΟ ΗΡΑΚΛΕΙΟ ΚΑΙ ΣΤΟ ΡΕΘΥΜΝΟ, **Υποέργο 1**-Συντήρηση κτιρίων: Συντήρηση κτιριακών υποδομών και βιολογικού σταθμού, συντήρηση και αποψίλωση περιβάλλοντος χώρου).

Η ανάθεση των εργασιών πραγματοποιείται με τη διαδικασία της **απευθείας ανάθεσης,** κατόπιν δημοσίευσης της παρούσης, σύμφωνα με τα οριζόμενα στην 738η/Οικον.31/06-12-2011 συνεδρία του Πρυτανικού Συμβουλίου και τις διατάξεις του **άρθρου** **2 §31** και του **άρθρου** **118 §1 έως 4** του **Ν. 4412/2016** (ΦΕΚ 147/Α/08-08-2016), *«Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)» όπως ισχύει σήμερα*. Κριτήριο **ανάθεσης** για το σύνολο των εργασιών θα είναι η πλέον συμφέρουσα από οικονομική άποψη προσφορά, μόνο βάσει τιμής.

Την πρόσκληση συνοδεύουν Τεχνικές Προδιαγραφές, Γενικοί & Ειδικοί Όροι συμμετοχής, καθώς και σχεδιαγράμματα (αναρτημένα στην ιστοσελίδα του Π.Κ.).

Η παρούσα πρόσκληση να αναρτηθεί στο ΚΗΜΔΗΣ και στην Ιστοσελίδα του Πανεπιστημίου Κρήτης ([www.uoc.gr](http://www.uoc.gr)).

**Ο Αντιπρύτανης**

**Οικονομικού Προγραμματισμού Υποδομών & Ανάπτυξης**

**του Πανεπιστημίου Κρήτης**

**ΠΑΝΑΓΙΩΤΗΣ ΤΣΑΚΑΛΙΔΗΣ**

**ΤΕΧΝΙΚΕΣΠΡΟ∆ΙΑΓΡΑΦΕΣ - TΕΧΝΙΚΗ ΠΕΡΙΓΡΑΦΗ**

**«**ΣΥΝΤΗΡΗΣΗ ΤΩΝ ΚΗΠΩΝ**,** ΤΟΥ ΠΕΡΙΒΑΛΛΟΝΤΟΣΧΩΡΟΥ ΤΗΣ ΠΑΝΕΠΙΣΤΗΜΙΟΠΟΛΗΣ ΡΕΘΥΜΝΟΥ ΚΑΙ ΤΩΝ ΚΤΗΡΙΩΝ ΤΟΥ ΠΑΝΕΠΙΣΤΗΜΙΟΥ ΣΤΗΝ ΠΟΛΗ ΤΟΥ ΡΕΘΥΜΝΟΥ (ΕΡΓΑΣΤΗΡΙΟ ΤΟΥ ΤΜ. ΑΡΧΑΙΟΛΟΓΙΑΣ ΣΤΟ ΕΛΙΔΑΚΙ ΚΑΙ ΤΟΥ ΚΤΗΡΙΟΥ ΞΕΝΙΑ)».

**Α. ΠΕΡΙΓΡΑΦΗ ΑΝΤΙΚΕΙΜΕΝΟΥ – ΤΕΧΝΙΚΗ ΑΠΟΤΥΠΩΣΗ**

Συντήρηση των Κήπων του Περιβάλλοντος Χώρου της Πανεπιστημιόπολης Ρεθύμνου και των κτηρίων του Πανεπιστημίου στην πόλη του Ρεθύμνου (σπίτι του Τμ. Αρχαιολογίας στο Ελιδάκι και του κτηρίου Ξενία» για το Χρονικό διάστημα από **την υπογραφή της σύμβασης και για ένα (1) έτος (CPV 77310000-6).**

1. Οι Χώροι με κήπους παρουσιάζονται παρακάτω αναλυτικά :
	1. Κήποι των κτηρίων της Φιλοσοφικής (3,5 στρέμματα περίπου) που σημειώνονται στο σχέδιο σαν Φ1.1 (κήποι κτηρίου 1), Φ7.1 έως και Φ7.7 (κήποι κτηρίου 7), Φ8.1 έως και Φ8.6 (κήποι κτηρίου 8) και τέλος Φ9.1 έως και Φ9.6 (κήποι κτηρίου 9) και τα διάφορα παρτέρια που δεν φαίνονται στο σχέδιο.
	2. Κήποι του κτηρίου της Βιβλιοθήκης (1,2 στρέμματα περίπου) που σημειώνονται στο σχέδιο σαν Β1.1 και Β1.2 και Β1.3 και τα διάφορα παρτέρια.
	3. Κήποι των κτηρίων της Φοιτητικής Κατοικίας (0,6 στρέμματα περίπου) που σημειώνονται στο σχέδιο σαν Α1.1 και Α1.2 και τα διάφορα παρτέρια.
	4. Κήποι των κτηρίων ΑΒΓΔ (1,4 στρέμματα περίπου) που σημειώνονται στο σχέδιο σαν Δ1.1, Δ1.2 έως και Δ1.8 και πολλά άλλα μικρά και μεγαλύτερα παρτέρια.
	5. Κήποι του κτηρίου ΚΕΜΕ (1,1 στρέμματα περίπου) που σημειώνονται στο σχέδιο σαν ΚΜ1 έως ΚΜ10 και τα διάφορα παρτέρια.
	6. Κήποι του κτηρίου του εργαστηρίου Αρχαιολογίας στο Ελιδάκι (0,12 στρέμματα περίπου) που δεν φαίνονται στο σχέδιο.
	7. Κήποι του κτηρίου Ξενία (0,25 στρέμματα περίπου) που δεν φαίνονται στο σχέδιο.
2. ΑΠΑΙΤΗΣΕΙΣ ΕΡΓΑΣΙΩΝ ΓΕΝΙΚΑ
	1. Η επίβλεψη θα γίνεται µε ευθύνη του Αναδόχου ο οποίος θα είναι ή θα διαθέτει υπάλληλο ειδικότητας συναφούς προς τις εργασίες κήπων, που θα απασχολείται σε όλη τη διάρκεια των εργασιών και θα είναι υπεύθυνος για το συντονισμό, την οργάνωση και την επίβλεψη της συντήρησης, θα είναι συνεχώς παρών όλες τις ημέρες και ώρες κατά την διάρκεια της συντήρησης των κήπων του Πανεπιστηµίου, θα οριστεί δε με υπεύθυνη δήλωση του Αναδόχου και θα συνεργάζεται με την Υπηρεσία για τη σωστή και έντεχνη εκτέλεση της εργασίας.
	2. Ο αριθμός των απασχολούμενων ατόμων για την συντήρηση των κήπων, θα είναι τουλάχιστον τρία (3) άτομα μαζί με τον Ανάδοχο ή τον ορισμένο Επιβλέποντα.
	3. Οι εργασίες συντήρησης των κήπων του περιβάλλοντος χώρου θα πραγματοποιούνται, από ∆ευτέρα έως Παρασκευή (επιλογή μέρας από ανάδοχο).
	4. Οι ώρες απασχόλησης των συντηρητών στην ημέρα θα είναι από 7:30 π.µ. – 3:30 µ.µ.
	5. Ο εργοδότης θα παραδώσει στον Ανάδοχο σχέδιο των χώρων σε ηλεκτρονική μορφή, προκειμένου να αποτυπωθεί και παραδοθεί στην υπηρεσία σταδιακά, το πράσινο (χώροι, είδος πρασίνου, είδος φυτών-δέντρων, αρδευτικό δίκτυο).
	6. Ο εργοδότης θα παραδώσει στον Ανάδοχο σχέδιο μελέτης προτεινόμενης φύτευσης και τρόπου συντήρησης των κήπων που μπορεί να χρησιμοποιηθεί μελλοντικά.
3. ΠΕΡΙΕΧΟΜΕΝΟ ΣΥΝΤΗΡΗΣΗΣ
	1. ΆΡΔΕΥΣΗ
		1. Ρύθμιση προγράμματος αυτόματου ποτίσματος όπου υπάρχει ή τοποθετηθεί.
		2. Ρύθμιση μπεκ.
		3. Έλεγχο µπαταριών προγραμματιστών ποτίσματος και αντικατάσταση.
		4. Έλεγχο δικτύου άρδευσης, προσθήκη κλάδων, αντικατάσταση σωληνώσεων.
		5. Έλεγχος Δικτύου και αντικατάσταση ή προσθήκη νέων τμημάτων.
		6. Έλεγχος σταλακτών και αντικατάσταση.
		7. Συντήρηση ηλεκτροβανών.
	2. ΦΥΤΙΚΟ ΥΛΙΚΟ
		1. Βοτάνισμα φυτών και καθαρισμός από ζιζάνια.
		2. Ξεχορτάριασμα θα γίνεται µε χρήση είτε ατόμων είτε μηχανικών μέσων. Τα πάσης φύσεως υλικά επιβαρύνουν τον ανάδοχο.
		3. Ο ανάδοχος υποχρεούται στο κλάδεμα όλων των δέντρων και θάμνων που βρίσκονται στους παραπάνω κήπους και όπου αλλού του υποδειχθούν από την υπηρεσία. Όλα τα προϊόντα κλαδέματος μεταφέρονται από τον ανάδοχο σε νόμιμο χώρο απόθεσης εκτός του Ιδρύματος.
		4. Ό ανάδοχος είναι υποχρεωμένος να κλαδεύει σε τακτά χρονικά διαστήματα (τουλάχιστον τρεις (3) φορές το έτος) όλες τις μπορντούρες του Ιδρύματος και να μεταφέρει τα υλικά και προϊόντα κλαδέματος σε εγκεκριμένο χώρο απόθεσης εκτός του Ιδρύματος.
		5. Ο ανάδοχος είναι υποχρεωμένος στην αγορά πάσης φύσεως φυτοφαρμάκων που απαιτούνται για την καταπολέμηση ασθενειών.
		6. Ο ανάδοχος είναι υποχρεωμένος στην αγορά πάσης φύσεως λιπασμάτων που απαιτούνται για την λίπανση των φυτών.
4. ΣΥΝΤΗΡΗΣΗ ∆ΙΚΤΥΟΥ ΑΡ∆ΕΥΣΗΣ

Η συντήρηση του δικτύου άρδευσης από εξειδικευμένο προσωπικό περιλαμβάνει:

* 1. Τον πλήρη έλεγχο του δικτύου άρδευσης, τον καθαρισμό των φίλτρων και σωληνώσεων (ανά δύο μήνες), την αντικατάσταση των µπαταριών, την αντικατάσταση των σταλακτών που παρουσιάζουν εμφράξεις καθώς και τον πλήρη έλεγχο κάθε άλλου στοιχείου της άρδευσης (προγραμματιστής, ηλεκτροβάνα, συνδεσμολογία σωληνώσεων) και την επισκευή οποιωνδήποτε προβλημάτων προκύψουν, συμπεριλαμβανομένης και της πιθανής αντικατάστασης υλικών. Η εργασία αυτή πρέπει – απαραιτήτως – να γίνεται στην αρχή κάθε αρδευτικής περιόδου.
	2. Την επιθεώρηση των φρεατίων και σωληνώσεων άρδευσης για τον εντοπισμό τυχόν διαρροών καθώς και για τον έλεγχο καλής λειτουργίας των ηλεκτροβανών και του προγραμματιστή άρδευσης, την αλλαγή των προγραμμάτων άρδευσης, ανάλογα µε τις κλιματολογικές συνθήκες που επικρατούν, καθώς και τον έλεγχο καλής λειτουργίας σταλακτών και τη µη ύπαρξη διαρροών µία φορά ανά εβδομάδα και οπωσδήποτε µετά από κάθε εργασία (π.χ. βοτάνισμα που θα μπορούσε να προκύψει βλάβη στο δίκτυο άρδευσης).
	3. Χρειάζεται συχνή παρακολούθηση ανά δεκαπέντε (15) μέρες του προγράμματος ποτίσματος, όπου υπάρχει, ώστε να είναι ορθολογική η ποσότητα του νερού που χρησιμοποιείται χωρίς να γίνεται σπατάλη (επιβαρύνοντας σημαντικά τον λογαριασμό) και ταυτόχρονα να καλύπτονται οι ανάγκες των φυτών σε νερό.
	4. Να ελέγχονται και να καθαρίζονται κάθε μήνα τα εξαεριστικά και καθαριστικά φίλτρα από πιθανά κρυσταλλικά άλατα ή μικροσωµατίδια που κρυσταλλοποιούνται από το νερό άρδευσης.
1. ΕΡΓΑΣΙΕΣ ΣΥΝΤΗΡΗΣΗΣ ΦΥΤΩΝ, ΘΑΜΝΩΝ, ΠΟΛΥΕΤΩΝ ΠΟΩ∆ΩΝ και των ΦΟΙΝΙΚΩΝ.

Είναι απαραίτητη η συστηματική παρακολούθηση και συντήρησή τους :

* 1. Να γίνεται τουλάχιστον τρεις (3) φορές το χρόνο η λίπανση των φυτών (Απρίλιος – Ιούνιος – Σεπτέμβριος), ώστε να τροφοδοτείται το χώμα µε τα απαραίτητα θρεπτικά συστατικά. Το σημείο αυτό είναι εξίσου σημαντικό µε τα προηγούμενα, καθώς αν είναι μικρό το βάθος του χώματος, ενδεχομένως να οδηγήσει σε έλλειψη αυτών των θρεπτικών συστατικών και να εμποδίσει την υγιή ανάπτυξη των φυτών. Χρειάζεται να σημειωθεί εδώ ότι υποδομή λίπανσης των φυτών δεν υφίσταται.
	2. Ο σχηματισμός κόμης (κλάδεμα) θα γίνεται από ειδικευμένο προσωπικό µία (1) φορά το χρόνο, πριν την έναρξη της βλαστικής περιόδου και οποτεδήποτε άλλοτε απαιτείται (αφαίρεση ξερών κλάδων, διατήρηση σχήματος) και ανάλογα µε το είδος του φυτού (αειθαλές ή φυλλοβόλο), την ηλικία, την ανάπτυξη και το σκοπό που επιδιώκεται. Μετά το κλάδεμα θα απομακρύνονται από το έργο τα κομμένα κλαδιά σε εγκεκριμένο χώρο απόθεσης εκτός του Ιδρύματος. Με το κλάδεμα και την απομάκρυνση των ξερών ανθοταξιών ενισχύεται η βλάστηση και η ανθοφορία.
	3. Η καταπολέμηση των εχθρών και των ασθενειών θα γίνεται, στα φυτά είτε προληπτικά είτε θεραπευτικά, ανάλογα µε τις επικρατούσες κλιματολογικές συνθήκες από υπεύθυνο γεωπόνο (που σε περίπτωση που δεν είναι ο ίδιος ο Ανάδοχος, θα είναι συνεργαζόμενος με το συνεργείο συντήρησης), µε μυκητοκτόνα ή εντομοκτόνα σκευάσματα, κατάλληλα για χρήση σε κατοικημένες περιοχές, µε ψεκασμό της κόμης ή ριζοπότισµα, αφού προηγουμένως ληφθούν όλα τα απαραίτητα προστατευτικά μέτρα. Κατά προτεραιότητα θα πρέπει να χρησιμοποιηθούν βιολογικά ατοξικά σκευάσματα εγκεκριμένων οίκων και προδιαγραφών. Αν χρειαστεί η χρήση χημικών σκευασμάτων, θα πρέπει να λαμβάνονται όλα τα μέτρα προφύλαξης από ενδεχόμενα προβλήματα τοξικότητας, τόσο του περιβάλλοντα χώρου και των επισκεπτών, όσο και του προσωπικού που τα χειρίζεται, με εποπτεία και ευθύνη του επιστημονικού προσωπικού του Αναδόχου.

Τα φυτοφάρμακα (προληπτικά και κατασταλτικά) θα είναι σύμφωνα με τις διατάξεις του ΕΛΟΤ και των λοιπών διατάξεων της πολιτείας και της απόλυτης έγκρισης της Υπηρεσίας.

Εκτιμάται ότι επειδή έχουν επιλεγεί φυτά ανθεκτικά σε ασθένειες κι εντομολογικές προσβολές, η εργασία αυτή θα παραλείπεται ή θα εκτελείται τρεις (3) φορές ανά έτος, µε πιθανούς μήνες τον Μάιο, Ιούνιο και Σεπτέμβριο. Θα απομακρύνονται και θα αντικαθίστανται τα διαφορά ξερά ή άρρωστα φυτά που έχουν προσβληθεί από διάφορες ασθένειες (μύκητες, έντομα), προστατεύοντας µε αυτόν τον τρόπο τα υγιή φυτά.

* 1. Το βοτάνισμα των χώρων μεταξύ των φυτών, ώστε οι επιφάνειες στο έργο να είναι πάντοτε καθαρές και να µην υπάρχει ανταγωνιστική βλάστηση από τα διάφορα επιζήμια και ανταγωνιστικά ζιζάνια, που αναπτύσσονται. Θα γίνεται από τους συντηρητές μία φορά το μήνα. Μετά την εξαγωγή ή την κοπή των παραπάνω ζιζανίων, αυτά θα συγκεντρώνονται και θα απομακρύνονται από το χώρο, μαζί µε οποιαδήποτε άλλα άχρηστα υλικά, σε χώρους στους οποίους επιτρέπεται από τις αρμόδιες αρχές.
	2. Να γίνεται τουλάχιστον στο τέλος της άνοιξης ένα (1) ελαφρύ σκάλισμα για τον καλό αερισμό των ριζών των φυτών, δίνοντας ιδιαίτερη προσοχή.
	3. Ο καθαρισμός των χώρων των φυτών, δηλαδή η συγκέντρωση και απομάκρυνση των διαφόρων απορριμμάτων και ξένων αντικειμένων από το χώρο του έργου, είναι μια εργασία η οποία είναι απαραίτητη και γίνεται δύο (2) φορές ανά μήνα, ώστε ο χώρος να διατηρείται καθαρός.
1. ΓΕΝΙΚΟΙ **&** ΕΙ∆ΙΚΟΙ ΟΡΟΙ
	1. Γενικές Υποχρεώσεις Συντηρητή
		1. Ο ανάδοχος υποχρεούται στην τήρηση ημερολογίου εργασιών, στο οποίο θα αναγράφονται, ημερολογιακά και ωρολογιακά δεδομένα (μέρα, και ώρες εργασίας) τα άτομα που θα παρεβρίσκονται στις εργασίες (αριθμός και ονόματα), οι χώροι που επισκέφθηκαν, οι εργασίες που έγιναν, τα υλικά που προμηθεύτηκε και χρησιμοποιήθηκαν, κ.λ.π., και θα υπογράφεται κάθε φορά από τους επιβλέποντες του Αναδόχου και της Υπηρεσίας.
		2. Οι εργασίες συντήρησης των κήπων και περιβάλλοντος χώρου του Π.Κ. στο Ρέθυμνο να πραγματοποιούνται, όλες τις εργάσιμες ημέρες και ώρες 7:30 π.µ. – 3:30 µ.µ.. Μπορεί για λόγους εύρυθμης λειτουργίας του Π.Κ., να ζητηθεί από τον Ανάδοχο να πραγματοποιεί εργασίες και ημέρες αργιών. Θα πρέπει αυτό να γνωστοποιηθεί με έγγραφη αίτηση του προς την υπηρεσία σε κατάλληλο χρόνο.
		3. Τα τυχόν υλικά συντήρησης και ποτίσματος, καθώς και η αποκομιδή άχρηστων υλικών και υπολειμμάτων κλάδευσης θα επιβαρύνουν τον Ανάδοχο της συντήρησης των κήπων του περιβάλλοντος χώρου του Π.Κ.
		4. Ο ανάδοχος υποχρεούται στην αντικατάσταση φυτών ή δέντρων που οφείλονται σε καταστροφές µε υπαιτιότητα του αναδόχου.

**Στο τίμημα δεν συμπεριλαμβάνεται μόνο το κόστος προμήθειας νέων φυτών, δέντρων κ.λ.π. που θα του ζητηθούν προς φύτευση.**

* 1. Διοίκηση και Επίβλεψη των Εργασιών
		1. Η παρακολούθηση και η επίβλεψη των εργασιών του συντηρητή θα ασκούνται από το αρμόδιο προσωπικό που θα ορίσει το Π.Κ..
		2. Η άσκηση της επίβλεψης εκ μέρους του Π.Κ. αποσκοπεί στην πιστή εκπλήρωση από τον συντηρητή των όρων της σύμβασης, που θα υπογράψει µε το Πανεπιστήμιο και την εκτέλεση των σχετικών εργασιών σύμφωνα µε τους κανόνες ασφάλειας.
		3. Ο συντηρητής θα έχει σύμφωνα µε τις ισχύουσες διατάξεις την αποκλειστική εκ του Νόμου ευθύνη για την εκτέλεση των συμβατικών εργασιών που προβλέπονται από την διακήρυξη.
		4. Εργαλεία και Μέσα του Συντηρητή
			1. Ο συντηρητής είναι υποχρεωμένος να εκπληρώνει τις συμβατικές του υποχρεώσεις µε δικά του εργαλεία και μέσα. Τα εν λόγω εργαλεία και μέσα πρέπει να είναι κατάλληλα για τον σκοπό για τον οποίο θα χρησιμοποιηθούν και να είναι σε καλή κατάσταση ώστε να µην δημιουργούν κινδύνους ατυχημάτων στο προσωπικό του συντηρητή ή σε τρίτους ή φθορές στις εγκαταστάσεις.
		5. Γνώση Τοπικών Συνθηκών
			1. Ο προσφέρων είναι υποχρεωμένος να επισκεφθεί τους χώρους του Πανεπιστηµίου και να προβεί σε επιτόπια εξέταση της κατάστασης των Κήπων και Περιβάλλοντος Χώρου του Πανεπιστηµίου Κρήτης στο Ρέθυμνο, ώστε να γνωρίζει όλες τις τοπικές συνθήκες του έργου και να μπορεί να σχεδιάσει – μελετήσει την ισοδύναμη πρόταση του.Θα προσκομίσει λοιπόν βεβαίωση της Τεχνικής Υπηρεσίας του Ιδρύματος **επί ποινή αποκλεισμού.**
	2. Εγκατάσταση του Συντηρητή **–** Έναρξη Εργασιών
		1. Με την υπογραφή της σύμβασης ο συντηρητής υποχρεούται µε τα συνεργεία του να επισκεφθεί και να ελέγξει σχολαστικά τους προς συντήρηση χώρους. Αφού διαπιστώσει την κατάσταση τους θα καταγράψει τις ανάγκες.
		2. Στη συνέχεια ο ανάδοχος αρχίζει την εκπλήρωση των συμβατικών του υποχρεώσεων, δηλαδή την εκτέλεση εργασιών Συντήρησης των Κήπων του Περιβάλλοντος Χώρου.
	3. Ασφάλιση Προσωπικού του Συντηρητή
		1. Ο συντηρητής είναι υποχρεωμένος να ασφαλίζει το εργατικό και υπαλληλικό προσωπικό του που έχει σχέση µε το αντικείμενο της παρούσης. Για τις αναγκαίες εισφορές ευθύνεται και επιβαρύνεται αποκλειστικά ο Ανάδοχος και η αντίστοιχη δαπάνη συμπεριλαμβάνεται στην αμοιβή του.
	4. Προσωπικό του Συντηρητή
		1. Για την παροχή των ανωτέρω υπηρεσιών απαιτείται η διάθεση από πλευράς του αναδόχου :
			1. Ένα (1) επιστημονικό προσωπικό ειδικότητας Γεωπόνου ή Δασολόγου ή ΤΕ Γεωπονίας ή ΤΕ Δασοπονίας, με 3ετή τουλάχιστον εμπειρία το οποίο θα απασχολείται όποτε απαιτείται (σε περίπτωση που δεν είναι ο ίδιος ο Ανάδοχος θα οριστεί με υπεύθυνες δηλώσεις του υποψηφίου αναδόχου και του συνεργαζόμενου με τις παραπάνω ειδικότητες).
			2. Δύο (2) τουλάχιστον άτομα - εργατοτεχνικού προσωπικού έμπειρων ώστε να επιτυγχάνεται η άρτια εκτέλεση των εργασιών.
		2. Ο συντηρητής υποχρεούται να προβεί στην εκτέλεση όλων των ανωτέρω εργασιών και την εν γένει εκπλήρωση των συμβατικών του υποχρεώσεων να διαθέτει όλο το αναγκαίο προσωπικό, µε τις κατάλληλες εκάστοτε ειδικότητες και προσόντα σύμφωνα µε την κείμενη νομοθεσία.
		3. Ο συντηρητής είναι υποχρεωμένος να θέτει στη διάθεση του Πανεπιστημίου (Τεχνική Υπηρεσία), σε κάθε στιγμή που θα του ζητηθεί, τις άδειες εργασίας και λοιπά νόμιμα αποδεικτικά στοιχεία από το οποίο θα είναι δυνατόν να διαπιστωθεί ότι το χρησιμοποιούμενο προσωπικό του διαθέτει τα αναγκαία τυπικά και ουσιαστικά προσόντα.
	5. Ζημιές σε τρίτους και στις περιουσίες αυτών
		1. Ο συντηρητής είναι αποκλειστικά υπεύθυνος για κάθε κίνδυνο που στρέφεται κατά της ζωής, υγείας, σωματικής ακεραιότητας, περιουσίας και οποιωνδήποτε άλλων προσωπικών ή περιουσιακών υλικών ή άλλων αγαθών παντός τρίτου, συμπεριλαμβανομένων του Εργοδότη, του προσωπικού του Πανεπιστημίου, των φοιτητών, των επισκεπτών, του εξοπλισμού του Πανεπιστηµίου, ο οποίος κίνδυνος προέρχεται από τη μη καλή εκτέλεση των εργασιών της πρόσκλησης.
	6. Ατυχήματα στο εργατικό προσωπικό και ζημίες.
		1. Ο συντηρητής είναι αποκλειστικά υπεύθυνος να τηρεί τις κείμενες διατάξεις σχετικά µε την ασφάλεια των εργαζομένων και να είναι αποκλειστικός και µόνος υπεύθυνος ποινικά και αστικά για κάθε ατύχημα που τυχόν θα προέκυπτε στο προσωπικό του, ή σε άλλα άτομα, εξαιτίας πλημμελούς συντήρησης στις εγκαταστάσεις.
		2. Ο συντηρητής είναι αποκλειστικά υπεύθυνος για κάθε ζημιά ή βλάβη η οποία θα προκληθεί από εργατικό ατύχημα σε πρόσωπα τα οποία χρησιμοποιεί. Είναι υποχρεωμένος να απαλλάξει το Πανεπιστήμιο από κάθε πληρωμή γι αυτές τις ζημιές ή βλάβες καθώς και για κάθε απαίτηση, ενέργεια, έξοδα και επιβαρύνσεις σχετικές µε αυτές, εκτός αν η ζημιά ή βλάβη γίνει από ενέργεια ή υπαιτιότητά του ή των αντιπροσώπων του ή των υπαλλήλων του.
	7. Πληρωμή εργασιών
		1. **Η πληρωμή θα γίνεται ισόποσα ανά τρίμηνο, μετά από γραπτή εισήγηση του επιβλέποντος ότι πραγματοποιήθηκαν και εφαρμόστηκαν επακριβώς όλοι οι όροι της σύμβασης.**
		2. **Ως κριτήριο αποδοχής περαιωμένης εργασίας είναι η καλαίσθητη εμφάνιση των κήπων και η διαρκής απουσία ζιζανίων από τους χώρους φυτών ή στους μη φυτεμένους χώρους, η διατήρησή τους σε χαμηλό ύψος κάτω από 5 cm.**
	8. **Επισήμανση**
		1. **Σε περίπτωση που ο Ανάδοχος θέλει να επαναχρησιμοποιήσει τα οργανικά υλικά για τη δημιουργία κομπόστας, αυτό είναι επιθυμητό και μπορεί να τα συλλέγει για δική του χρήση, αρκεί να συλλέγονται όπως ζητείται από τους χώρους επέμβασης.**

**Β. ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ**

1. Οι οικονομικοί φορείς που συμμετέχουν στη διαδικασία σύναψης της παρούσας σύμβασης απαιτείται να ασκούν επαγγελματική δραστηριότητα συναφή με το αντικείμενο των προς παροχή υπηρεσιών, ήτοι να ασχολούνται με εργασίες Πρασίνου, συντήρηση χώρων πρασίνου ή χωματουργικές εργασίες. Θα πρέπει να αποδεικνύεται με εγγραφή σε οικείο επιμελητήριο και την αντίστοιχη σχετική άδεια άσκησης επαγγέλματος (προσκόμιση τους) δηλαδή πιστοποιητικό του αντίστοιχου Επιμελητηρίου **επί ποινή αποκλεισμού** (Τεχνικό ή Νομαρχιακό ή Εμπορικό) με το οποίο θα πιστοποιείται η εγγραφή τους, το ειδικό επάγγελμά τους κατά την ημέρα διενέργειας του διαγωνισμού και ότι εξακολουθούν να παραμένουν. Στην περίπτωση εγγραφής μόνο στο εμπορικό επιμελητήριο απαραίτητη προϋπόθεση είναι η αναγραφή των σχετικών ΚΑΔ όλων των υλικών-εργασιών που είναι ζητούμενα στην παρούσα.

Επίσης **επί ποινή αποκλεισμού** :

1. Υπεύθυνη δήλωση του Ν.1599/1986 **επί ποινή αποκλεισμού** στην οποία να :
	1. Δηλώνεται ότι αποδέχονται πλήρως όλους τους όρους της διακήρυξης και των παραρτημάτων της
	2. Βεβαιώνεται η νομιμότητα και η καταλληλότητα του προσωπικού που απασχολεί για την εκτέλεση των εργασιών και ότι θα έχει την αποκλειστική ευθύνη για την τήρηση των απαιτούμενων μέτρων για την ασφάλεια του προσωπικού του και την ύπαρξη καταλλήλων Μέσων Ατομικής Προστασίας και εργαλείων και φέρει ακέραια την ευθύνη για τυχόν ατύχημα του προσωπικού.
	3. Δηλώνεται ότι την επίβλεψη των εργασιών από την πλευρά του αναδόχου θα έχει είτε αυτοπροσώπως ο ανάδοχος ή συνεργάτης αυτού, σε κάθε περίπτωση ειδικότητας σχετικής με τις εργασίες.
	4. Δηλώνεται ότι θα συνεργαστεί με επιστημονικό προσωπικό ειδικότητας Γεωπόνου ή Δασολόγου ή ΤΕ Γεωπονίας ή ΤΕ Δασοπονίας, με 3ετή τουλάχιστον εμπειρία το οποίο θα απασχολείται όποτε απαιτείται, που σε περίπτωση που δεν είναι ο ίδιος ο Ανάδοχος θα οριστεί με υπεύθυνες δηλώσεις **που θα προσκομιστούν**, του υποψηφίου αναδόχου και του συνεργαζόμενου με τις παραπάνω ειδικότητες.
	5. Δηλώνεται ότι θα λαμβάνονται όλα τα απαραίτητα μέτρα περιβαλλοντικής διαχείρισης κατά την εκτέλεση της σύμβασης.
	6. Δηλώνεται ότι μέχρι και την ημέρα υποβολής της προσφοράς του, δεν βρίσκεται σε μία από τις καταστάσεις των άρθρων 73 και 74 του Ν. 4412/2016 για τις οποίες αποκλείεται ή μπορεί να αποκλεισθεί
	7. Δηλώνεται ότι εφόσον του ζητηθεί, θα προσκομίσει όλα τα αποδεικτικά των παραπάνω στοιχείων έγγραφα

**Το Πανεπιστήμιο Κρήτης δύναται να ζητήσει από τους προσφέροντες, σε οποιοδήποτε σημείο κατά τη διάρκεια της διαδικασίας, όλα ή ορισμένα από τα δικαιολογητικά του άρθρου 80 του Ν. 4412/2016 ως απόδειξη της μη ύπαρξης λόγων αποκλεισμού.**

1. Τα αποδεικτικά έγγραφα νομιμοποίησης του προσφέροντος νομικού προσώπου **επί ποινή αποκλεισμού** (στοιχεία ταυτοποίησης σε περίπτωση φυσικού προσώπου και ιδρυτικό καταστατικό σε περίπτωση νομικού προσώπου) και παραστατικό εκπροσώπησης, αν ο προσφέρων συμμετέχει με εκπρόσωπό του.
2. **Επί ποινή αποκλεισμού** αποδεικτικό φορολογικής και ασφαλιστικής ενημερότητας, η ισχύς των οποίων πρέπει να καλύπτει την ημερομηνία διενέργειας του διαγωνισμού.
3. **Επί ποινή αποκλεισμού** ποινικό μητρώο, η ισχύς του οποίου πρέπει να καλύπτει την ημερομηνία του διαγωνισμού.
4. Βεβαίωση της Τεχνικής Υπηρεσίας του Ιδρύματος **επί ποινή αποκλεισμού**, στην οποία θα αναγράφεται ότι ο υποψήφιος ανάδοχος ή εξουσιοδοτηθείς εκπρόσωπός του με θεωρημένο το γνήσιο της υπογραφής, έχει λάβει γνώση των τοπικών συνθηκών της προμήθειας. Οι υποψήφιοι ανάδοχοι ή οι εξουσιοδοτηθέντες εκπρόσωποί τους, θα μπορούν να λάβουν γνώση των συνθηκών, κατόπιν συνεννόησης με τον αρμόδιο υπάλληλο της Τεχνικής Υπηρεσίας κατά τις εργάσιμες ημέρες και ώρες, δύο (2) ημέρες τουλάχιστον, πριν από την ημέρα κατάθεσης της προσφοράς (τηλ. Επικοινωνίας 2831077954, 2831077747).
5. Κλειστός φάκελος με την ένδειξη «ΤΕΧΝΙΚΗ ΠΡΟΣΦΟΡΑ» ο οποίος περιλαμβάνει απαραίτητα και **επί ποινή αποκλεισμού,** την προτεινόμενη ισοδύναμη τεχνική λύση (περιγραφή εργασιών, τρόπο, χρονοδιάγραμμα κ.λ.π.) που θα πραγματοποιήσει, με επισύναψη των εγγράφων που απαιτούνται.

***Δεν αποκλείονται ισοδύναμες τεχνικές προτάσεις – λύσεις, επιστημονικά τεκμηριωμένες, στις οποίες παρατηρούνται αποκλίσεις από την «ΤΕΧΝΙΚΉ» πρόταση του Π.Κ.***

Επίσης σημειώνεται ότι επί ποινής απόρριψης στον φάκελο αυτό δεν μπορεί να περιλαμβάνονται οικονομικά στοιχεία της προσφοράς.

1. Κλειστός φάκελος με την ένδειξη «ΟΙΚΟΝΟΜΙΚΗ ΠΡΟΣΦΟΡΑ» ο οποίος περιλαμβάνει απαραίτητα και επί ποινής απόρριψης συμπληρωμένο το ΕΝΤΥΠΟ ΟΙΚΟΝΟΜΙΚΗΣ ΠΡΟΣΦΟΡΑΣ όπως δίνεται παρακάτω:

|  |
| --- |
| **ΕΝΤΥΠΟ ΟΙΚΟΝΟΜΙΚΗΣ ΠΡΟΣΦΟΡΑΣ** |
| **Α/Α** | **Τύπος** | **Μον. Μέτρ.** | **Ποσότ.** | **Τιμή Μον. €** | **Κόστος****€** |
| 1 | Συντήρηση των Κήπων του Περιβάλλοντος Χώρου της Πανεπιστημιόπολης Ρεθύμνου και των κτηρίων του πανεπιστημίου στην πόλη του Ρεθύμνου (εργαστήριο του Τμ. Αρχαιολογίας στο Ελιδάκι και του κτηρίου Ξενία), για το Χρονικό διάστημα από **την υπογραφή της σύμβασης και για ένα (1) έτος** | τμχ | 1 |  |  |
| **ΑΘΡΟΙΣΜΑ** |  |  |
| **ΦΠΑ** | 24,00% |  |
| **ΤΕΛΙΚΟ ΣΥΝΟΛΟ** |  |  |

1. Οι προσφερόμενες τιμές περιλαμβάνουν το σύνολο των επιβαρύνσεων: το κόστος των εργασιών, των πάσης φύσεως φυτοφαρμάκων και λιπασμάτων που θα απαιτηθούν, τα εργαλεία και μηχανήματα που μπορεί να διαθέσει, τα υλικά συντήρησης και ποτίσματος, η αποκομιδή άχρηστων υλικών και υπολειμμάτων κλάδευσης, τις τυχόν υπέρ τρίτων κρατήσεις, έξοδα μεταφοράς, εγκατάστασης και κάθε τέλος, δασμό, ασφάλιστρα ή επιβάρυνση. Δεν περιλαμβάνεται μόνο το κόστος αγοράς νέων φυτών, δέντρων κ.λ.π. που θα του ζητηθεί για φύτευση.

Οι προσφερόμενες τιμές είναι δεσμευτικές και σταθερές καθ’ όλη τη διάρκεια της σύμβασης και δεν αναπροσαρμόζονται, δοθέντος ότι ο ανάδοχος θεωρεί τον κίνδυνο απρόοπτου μεταβολής των οικονομικών συνθηκών ως ενδεχόμενο και τον αποδέχεται. Προσφορά που θέτει όρο αναπροσαρμογής απορρίπτεται ως απαράδεκτη.

Προσφορά που καταλήγει σε συνολική τιμή συμπεριλαμβανομένου του Φ.Π.Α. μεγαλύτερη του προϋπολογισμού του διαγωνισμού απορρίπτεται ως απαράδεκτη.

Σε περίπτωση που από την προσφορά δεν προκύπτει με σαφήνεια η προσφερόμενη τιμή, η προσφορά απορρίπτεται ως απαράδεκτη. Ομοίως και σε περίπτωση που η προσφορά παραλείπει τιμές ή περιλαμβάνει αντιφατικά στοιχεία τιμών που καθιστούν την προσφορά ανεπίδεκτη εκτίμησης ή καταλείπει αμφιβολία ως προς την προσφερόμενη τιμή.

Προσφορές που θα περιλαμβάνουν σχόλια, αιρέσεις, ή όρους θα θεωρηθούν ως επιφυλάξεις επί των όρων του Διαγωνισμού και θα απορριφθούν.

1. **ΕΓΓΥΗΣΕΙΣ**
	1. Απαιτείται εγγυητική επιστολή συμμετοχής. Οι υποψήφιοι ανάδοχοι θα πρέπει επί ποινή αποκλεισμού να προσκομίσουν Εγγυητική επιστολή συμμετοχής: Η εγγύηση αυτή εκδίδεται υπέρ του συμμετέχοντος για ποσό που αντιστοιχεί σε ποσοστό 2% της προεκτιμώμενης αξίας της σύμβασης εκτός ΦΠΑ. Η εγγύηση πρέπει να ισχύει τουλάχιστον επί ένα μήνα μετά τη λήξη του χρόνου ισχύος της προσφοράς που ζητά η διακήρυξη.
	2. Απαιτείται εγγυητική επιστολή καλής εκτέλεσης. Μετά την κατακύρωση, ο Ανάδοχος θα πρέπει να προσκομίσει εγγυητική επιστολή καλής εκτέλεσης το ύψος της οποίας καθορίζεται σε ποσοστό 5% επί της αξίας της σύμβασης χωρίς να υπολογίζεται ο ΦΠΑ. Η εγγύηση καλής εκτέλεσης θα έχει διάρκεια δώδεκα (12) μηνών από την υπογραφή της σύμβασης (Ν. 4412/2016 άρθρο 72).

**Γ. ΧΡΟΝΟΣ ΙΣΧΥΟΣ ΠΡΟΣΦΟΡΩΝ**

Οι προσφορές ισχύουν και δεσμεύουν τους συμμετέχοντες επί εκατόν είκοσι (120) ημερολογιακές ημέρες από την επομένη της διενέργειας του διαγωνισμού. Προσφορά που ορίζει μικρότερο χρόνο ισχύος απορρίπτεται ως απαράδεκτη.

**Δ. ΠΑΡΑΔΟΣΗ – ΔΙΑΡΚΕΙΑ ΣΥΜΒΑΣΗΣ**

Οι απαιτούμενες προμήθειες υλικών και εργασιών θα πραγματοποιηθούν αμέσως μετά την υπογραφή της σύμβασης και σε συνεννόηση με την Τεχνική Υπηρεσία.

Η διάρκεια της υπολογίζεται σε ένα (1) έτος από την ημερομηνία υπογραφής της σύμβασης.

Τυχόν ελαττωματικά είδη και υπηρεσίες που δεν καλύπτουν τις τεχνικές προδιαγραφές, δεν θα παραλαμβάνονται από την υπηρεσία µας µε ευθύνη του Αναδόχου, χωρίς καμία οικονομική επιβάρυνση του Π.Κ. και θα αντικαθίστανται άμεσα από τον Ανάδοχο. Στην περίπτωση που παρατηρηθούν διαφορές ή αποκλίσεις από τις τεχνικές προδιαγραφές, η υπηρεσία έχει το δικαίωμα να απορρίψει μέρος ή το σύνολο της προμήθειας των υπηρεσιών.

Η Υπηρεσία θα εκτελεί συνεχείς ελέγχους σε όλα τα στάδια. Θα βεβαιώνει την σωστή εφαρμογή και θα επιτρέπει την συνέχιση των εργασιών (γραπτώς ή προφορικώς) αλλιώς θα επαναλαμβάνεται η εφαρμογή.

Η παραλαβή θα γίνεται ανά τρίμηνο. Η παραλαβή θα συνοδεύεται από τεκμηριωμένη και αναλυτική έγγραφη αναφορά του Αναδόχου για την πορεία των εργασιών, την κατάσταση των κήπων και αναφορά στα ανταλλακτικά, υλικά, φυτοφάρμακα, είδη λίπανσης κ.λ.π που τυχόν χρησιμοποιήθηκαν με έξοδα του Αναδόχου. Επίσης θα συνοδεύεται από τα φύλλα του ημερολογίου εργασιών που συντάσσει κατά την παρουσία του στους χώρους εργασίας, υπογεγραμμένα από τον ίδιο και τον επιβλέποντα της υπηρεσίας.

Η πληρωμή θα γίνεται ανά τρίμηνο (ισόποσα), μετά από γραπτή εισήγηση του επιβλέποντος της υπηρεσίας ότι πραγματοποιήθηκαν και εφαρμόστηκαν επακριβώς όλοι οι όροι της σύμβασης.

Ως κριτήριο αποδοχής περαιωμένης εργασίας είναι η καλαίσθητη εμφάνιση των κήπων και η διαρκής απουσία ζιζανίων από τους χώρους φυτών ή στους μη φυτεμένους χώρους, η διατήρησή τους σε χαμηλό ύψος κάτω από 5 cm.